सामाजिक कुरीतियां रूहानियत में सबसे बड़ी बाधा है : बाबा भूपिंदर सिंह
गुरदासपुर | शहीदबाबा बंदा सिंह बहादुर के 300 साला शहीदी पर्व को समर्पित धार्मिक समागम में तीसरे दिन संगत ने उत्साह के साथ भाग लिया। समागम की शुरूआत भाई अमरजीत सिंह, मुख्य ग्रंथी भाई कमलदीप सिंह, भाई हरजीत सिंह ने कीर्तन से की। इसके बाद रोजाना की तरह राढ़ा साहिब संप्रदाय के मुखी बाबा भूपिंदर सिंह ने डेढ़ घंटे तक गुरबाणी के कीर्तन से संगत को शबदगुरु के साथ जुड़ने का उपदेश दिया। उन्होंने कहा कि रूहानियत और परमार्थ मार्ग पर चलते समय सामाजिक कुरीतियां बाधा बन जाती हैं। समागम के प्रबंधक भाई अमरीक सिंह, भाई सुखदेव सिंह, इंजीनियर हरजिंदर सिंह, भाई रवेल सिंह, इंजीनियर जोगिंदर सिंह नानोवालिया, हरजिंदर सिंह, दविंदर सिंह शेरा आदि ने बताया कि धार्मिक स्टेज से किसी को सियासी भाषण देने की इजाजत नहीं है। इस मौके पर गुरुद्वारा गुरु सिंह सभा दादरी मुंबई के सचिव सुखविंदर सिंह रंधावा, मुंबई के ट्रांसपोर्टर गुरदीप सिंह रंधावा आदि मौजूद थे।
hin_Deva hin_Deva